WikiLeaks

Ing **WikiLeaks** metung yang internacional a agumang bayung media a e para tubu, at aguman a mibubulalag kareng mabibieng documentung ibat kareng e pepakilalang panibatan ning balita ampong leak. Palakad ne ning The Sunshine Press ing kayang karinan-Aptas o website, a  Kilub ning pabanua ning kayang pamilauk, atin neng database a maigit 1.2&nbsp;miliun documentu. Lalarawan ing kayang sarili a tetag de kanu deng sasalungat king kapamahalan ning China, kayabe la reng periodista, ampong start-up company technologist ibat king Estados Unidos, Taiwan, Europa, Australia, ampong South Africa. Lalarawan ne ning pahayagang *[[The Guardian]]* i Julian Assange, metung Australianong Internet activist), antimong director.

Sinambut neng mapilang galal ing WikiLeaks, kayabe ya ing 2008 ''Economist'' magazine New Media Award. Aniang Junio 2009, ing WikiLeaks ampo i Julian Assange sinambut lang Amnesty International UK Media Award (king categoriang "New Media") para king pamibulalag na aniang 2008 ning "Kenya: The Cry of Blood&nbsp;– Extra Judicial Killings and Disappearances", metung a ulat ning Kenya National Commission on Human Rights tungkul kareng pamakamate ning policia king Kenya. Aniang Mayo 2010, linista ne ning *[[New York Daily News]]* ing WikiLeaks a mumuna king pamituki-tuki da reng "websites that could totally change the news". Sinuporta ya ing Russia king WikiLeaks ampo ing kayang talatátag a i Julian Assange kapamilatan ning pamipahayag a i dapat yang mirinan Nobel Peace Prize i Assange, king miliari kaibat ning pamikalat da reng United States diplomatic cables leak.

Aniang Abril 2010, miglual yang video ing WikiLeaks ibat king incidenti aniang 2007 nung nu pete dong fuerzang Americanu deng in Iraqi civilians ampong  periodista king  karinan-Aptas o website a maki lagiung Collateral Murder. Aniang Julio ning banua, pepalual ne ning WikiLeaks ing Afghan War Diary, metung a pamitipun da reng maigit  76,900 documentu tungkul king Guerra king Afghanistan a e sadiang makalual king malda. Aniang Octubre, miglual la ing grupung alus 400,000 documentung ausan dang Iraq War Logs kayantabe la reng mangaragul a agumang pang-mediang pang-negocio. Aniang Noviembre 2010, migumpisa yang maglual U.S. State department diplomatic cables ing WikiLeaks.

Aniang mumuna, metung yang user-editable wiki site ing WikiLeaks, oneng kinimut ya paras king istilong mas tradicional a limbagan, at e ne tatanggap comento o pamagbayu o pamaniusug. Maliari yang akua ing karinan kareng dakal a server ampong miayaliwang domain name kaibat ning mapilang denial-of-service attack ampo ing kayang pamikawani kareng miayaliwang Domain Name System (DNS) provider.

## Dalerayan

## Suglung palual

* 
* 
* "Wikileaks Fails “Due Diligence” Review" , Steven Aftergood, June 2010
* Wikileaks Keynote Address at The Next Hope (64kbs) 
* Wikileaks and Freedom of the Press by Guillermo Fernandez Ampie, *Havana Times*, 20 Oct 2010
* Video  of Julian Assange on a panel at the 2010 Logan Symposium in Investigative Reporting at the UC Berkeley (18 April 2010)
* *Wikileaks vs. the World*. Presentation by WikiLeaks representatives Julian Assange and Daniel Schmitt at the 25th Chaos Communication Congress, Berlin, December 2008. online Flash video and download in higher resolution formats
* Leak Proof  Interview with Julian Assange. 2009/03/13
* Video Interview with Julian Assange on The Colbert Report hosted by Stephen Colbert. 2010/04/12
* Animated Heatmap of WikiLeaks Report Intensity in Afghanistan